Public procurement notice: Voluntary Ex Ante Transparency Notice
Published: 2016-03-25
Buyer: Železnice Slovenskej republiky, Bratislava v skrátenej forme „ŽSR“
Country: SK
Region: SLOVENSKÁ REPUBLIKA
Contract type: Services
Procedure: Negotiated without a prior call for competition
CPV classification: 72261000: Software support services | 72262000: Software development services | 72266000: Software consultancy services | 72600000
Estimated value: 2850000 
Award criteria: Lowest price

Technical requirements: Predmetom zákazky je zabezpečenie poskytovania podpory a údržby prevádzky systému SAP, (všeobecných modulov SAP ECC, neštandardných pre obstarávateľa vytvorených modulov SAP a implementovaných produktov SAP), v oblasti poradenských služieb a informačnej podpory, v oblasti rozvoja a vývoja produktov SAP, vrátane údržby rozhraní s prevádzkovanými aplikáciami mimo SAP.
Obstarávateľ od 1.4.2005 zabezpečuje uvedenú službu (podporu produktívnej prevádzky a rozvoja systému SAP (ďalej systému) v uvedených moduloch: FI-AA, FI, CO, MM, SD, PM, PS, IM, HR, BW, RE, BC na základe zmluvného vzťahu so spoločnosťou TORY CONSULTING, a.s., so sídlom: Slovenskej jednoty 10, 040 01 Košice (ďalej len dodávateľ).
Od 1.4.2005 boli dodávateľom na základe špecifických potrieb obstarávateľa realizované a odovzdané do produktívnej prevádzky významné rozšírenia, modifikácie systému a rozhrania na externé systémy, na ktoré má dodávateľ autorské práva. Rozšírenia, ktoré boli vyvinuté ako nové funkcie systému a pokrývajú viacero oblasti, takisto modifikácie systému, rozhrania na externé systémy, vyvinuté dodávateľom a ďalšie technické skutočnosti sú podrobne uvedené v spise obstarávateľa č. 1297/2015/CLaO.
Celkovo bolo vyvinutých viac ako 200 programov, z ktorých 191 považuje obstarávateľ ako kritické. Zoznam kritických programov je uvedený v podrobnom zdôvodnení obstarávateľa v spise č. 1297/2015/CLaO.
Realizácia ďalších zmien v systéme podľa požiadaviek obstarávateľa nie je možná bez zásahu do vyvíjaných rozšírení, modifikácií a rozhraní a môže zapríčiniť znefunkčnenie celého systému.
Nositeľom autorských práv na rozšírenia a rozhrania systému SAP vo všetkých používaných vzájomne prepojených moduloch SAP je v súlade s autorským zákonom dodávateľ s tým, že obstarávateľovi bolo udelené právo vyvinuté rozšírenia a rozhrania používať.
Kľúčovou súčasťou každého počítačového programu je zdrojový kód, v ktorom je zachytená duševná činnosť tvorcu, ako aj samotná úžitková hodnota diela pre obstarávateľa. V prípade požiadaviek rozvoja za zdrojový kód v plnej miere zodpovedá autor programu (dodávateľ), ktorý ako jediný môže do zdrojového kódu programu rozšírení vstupovať, upravovať ho, či akýmkoľvek iným spôsobom ho modifikovať. Pri akomkoľvek neodbornom zásahu, resp. zásahu inej osoby, ako je tvorca do zdrojového kódu, vzniká významné riziko, že kritické procesy spracovania informácií u obstarávateľa budú nefunkčné a tým pádom bude systém nepoužiteľný pre plnenie svojho účelu. Zásah zo strany tretej osoby do zdrojového kódu by so sebou niesol významné ohrozenie fungovania kritických procesov.
Všetky dodané rozšírenia, modifikácie systému a taktiež vytvorené rozhrania na externé systémy sú technicky neoddeliteľnou súčasťou štandardného prostredia informačného systému SAP. Vyvinuté nadstavby sú navzájom poprepájané, odobratie prístupových kódov autorom k ich ďalšiemu rozširovaniu a modifikáciám by spôsobilo kolaps informačného systému SAP u obstarávateľa, podrobne uvedené v spise č. 1297/2015/CLaO.
Obstarávateľ potrebuje zabezpečiť kompatibilitu obstarávaného plnenia s existujúcim systémom, ktorým disponuje. Zabezpečenie služieb podpory produktívnej prevádzky pre informačný systém je nevyhnutné z dôvodu zabezpečenia dostupnosti a funkčnosti systému.
V zmysle vyššie uvedených skutočností na obstaranie služieb súvisiacich so zabezpečením podpory produktívnej prevádzky SAP, kde aplikačná podpora a poskytnuté služby rozvoja funkcionality sú zásahmi do zdrojového kódu, na ktoré autor nedal súhlas žiadnej inej osobe, je možné postupovať iba prostredníctvom priameho rokovacieho konania uskutočneného podľa § 88 písm. c) zákona č. 25/2006 Z. z., a to na základe autorských práv spoločnosti TORY CONSULTING, a.s. na programy vyvinuté v priebehu podpory produkčnej prevádzky a na základe objektívne existujúcich okolností, pri ktorých by plnenie od iného dodávateľa vyvolalo značné riziko nefunkčnosti spracovania kritických procesov v už existujúcom a využívanom systéme SAP.